चुनाव आयोग ने मंगलवार को दिए फैसले में साफ़ कहा है कि 25 अगस्त को आयोग में दी गई याचिका में शरद यादव ने असली जनता दल यूनाइटेड होने का दावा किया था लेकिन उसके समर्थन में कोई दस्तावेज नहीं दिए. इसकी जगह ये कह कर समय माँगा गया कि असली जनता दल यूनाइटेड होने के लिए सबूत और दस्तावेज अभी जुटाए जा रहे हैं. लेकिन इस आवेदन पर शरद यादव के हस्ताक्षर भी नहीं हैं. इसलिए चुनाव आयोग ने उनके आवेदन का संज्ञान भी नहीं लिया है. इसके पहले जनता दल यूनाइटेड के वरिष्ठ नेतओं ने शनिवार को चुनाव आयोग के सामने वो सारे दस्तावेज दिए थे जिसमे पार्टी के बिहार के सभी विधायकों दो लोकसभा सांसदों , सात राज्यसभा सांसदों और परिषद के अधिकांश सदस्यों के समर्थन के कागजात शपथपत्र के साथ दिया गया था.